Према другој причи, Тетида је одбила Зевсово удварање, јер није желела да увреди његову жену Херу која ју је одгајила. Зевс је зато решио да понизи Тетиду наменивши јој судбину да се уда за смртника, али је Хера одабрала најплеменитијег међу њима. Свадба Пелеја и Тетиде је остала забележена зато што је богиња свађе Ерида, увређена зато што није позвана, подметнула златну јабуку која је изазвала сујету богиња, а потом и чувени Тројански рат.